Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 2111/1999 σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένα τμήματα της Ομοσπονδιακής Δημοκρατίας της Γιουγκοσλαβίας (ΟΔΓ) - (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Συμβούλιο, για να προωθήσει τον εκδημοκρατισμό στην Ομοσπονδιακή Δημοκρατία της Γιουγκοσλαβίας, αποφάσισε να στηρίξει όλες τις δυνάμεις που επιδεικνύουν την πλήρη δέσμευσή τους υπέρ των δημοκρατικών αξιών. Στο πλαίσιο της πρωτοβουλίας "Ενέργεια για τη Δημοκρατία", το Συμβούλιο συμφώνησε, κατ'αρχήν, να επιτρέψει την προμήθεια ορισμένων προϊόντων πετρελαίου σε ορισμένες σερβικές κοινότητες.

Εφόσον οι προτεινόμενες προμήθειες και οι συναφείς δραστηριότητες απαγορεύονται στο πλαίσιο του κανονισμού (ΕΚ) αριθ. 2111/1999 του Συμβουλίου, απαιτείται η τροποποίηση αυτού του κανονισμού για να εξαιρεθούν οι προτεινόμενες προμήθειες από την εν λόγω απαγόρευση. Ωστόσο, αυτή η εξαίρεση δεν πρέπει να υποσκελίσει το εμπάργκο που εξακολουθεί να εφαρμόζεται στην ΟΔΓ (εκτός της Επαρχίας του Κοσσυφοπεδίου και του Μαυροβουνίου) και επομένως πρέπει να καθιερωθεί ένας μηχανισμός χορήγησης αδειών. Οι άδειες πρέπει να χορηγούνται μόνον υπό ειδικούς όρους που θα εξασφαλίζουν το ότι οι αρχές της ΟΔΓ ή οι σερβικές αρχές δεν θα αποκομίσουν όφελος από την εξαίρεση. Αν υπάρξουν αποδεικτικά στοιχεία ότι οι αρχές της ΟΔΓ ή οι σερβικές αρχές μπορούν είτε δημεύσουν τις προτεινόμενες προμήθειες ή να επωφεληθούν από αυτές κατά απαράδεκτο τρόπο, η άδεια μπορεί να ανασταλεί ή να λήξει πάραυτα.

Λόγω του γεγονότος ότι η Επιτροπή θα παίζει σημαντικό ρόλο στην εφαρμογή της πρωτοβουλίας, και θα λαμβάνει το ταχύτερο δυνατό και απευθείας όλες τις σχετικές πληροφορίες για τον τελικό προορισμό ή την τελική χρήση των προμηθειών καθώς και για όλες τις αντίστοιχες συνθήκες, η χορήγηση των αδειών πρέπει να ανατεθεί στην Επιτροπή. Ο μηχανισμός χορήγησης των αδειών θα συμπληρώνει και θα ενισχύει τους μηχανισμούς (δημοσιονομικού) ελέγχου που η Επιτροπή θα καθορίσει για τη χρηματοδότηση των προμηθειών και των συναφών δραστηριοτήτων.

Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 2111/1999 σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένα τμήματα της Ομοσπονδιακής Δημοκρατίας της Γιουγκοσλαβίας (ΟΔΓ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 301,

την κοινή θέση 1999/.../ΚΕΠΠΑ του Συμβουλίου της ... Οκτωβρίου 1999 για τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)[1],

[1] ΕΕ L ....

την πρόταση της Επιτροπής,

Εκτιμώντας ότι:

(1) Στο πλαίσιο της πρωτοβουλίας "Ενέργεια για τη Δημοκρατία", πρέπει να χορηγηθούν ορισμένα προϊόντα που υπάγονται στο πεδίο εφαρμογής του κανονισμού (ΕΚ) αριθ. 2111/1999[2] σε ορισμένες κοινότητες στο εσωτερικό της Δημοκρατίας της Σερβίας, και επομένως ο εν λόγω κανονισμός πρέπει να τροποποιηθεί για να επιτραπούν αυτές οι προμήθειες*

[2] ΕΕ L 258, 5.10.1999, σ. 12

(2) Οποιαδήποτε έγκριση προμήθειας πρέπει να εξαρτάται από υλοποίηση των στόχων και λεπτομερειών που συμφωνήθηκαν από την Ευρωπαϊκή Ένωση στο πλαίσιο αυτής της πρωτοβουλίας*

(3) Για να εξασφαλιστεί η υλοποίηση αυτών των στόχων και λεπτομερειών και να αποτραπεί το ότι το πρόγραμμα θα επηρεάσει τις διατάξεις του εν λόγω κανονισμού, πρέπει να καταρτιστεί ένα σύστημα χορήγησης αδειών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Προστίθεται το ακόλουθο άρθρο στον κανονισμό (EΚ) αριθ. 2111/1999:

"’ρθρο 2α

Με την επιφύλαξη των διατάξεων του άρθρου 1, η Ευρωπαϊκή Επιτροπή μπορεί, στο πλαίσιο της πρωτοβουλίας "Ενέργεια για τη Δημοκρατία", να επιτρέψει, ανάλογα με την περίπτωση, την πώληση, την προμήθεια, την εξαγωγή ή την αποστολή προϊόντων που απαριθμούνται στο παράρτημα I.

Η Επιτροπή μπορεί να αναστείλει, να περατώσει ή να επισυνάψει όρους στην χορήγηση των αδειών ώστε να αποτρέψει το γεγονός ότι οι δραστηριότητες που επιτρέπονται βάσει του παρόντος άρθρου, μπορούν να υποσκελίσουν τις άλλες διατάξεις του παρόντος κανονισμού.

Όλες οι αιτήσεις για τη χορήγηση αδείας πρέπει να υποβάλλονται σύμφωνα με το πρότυπο που περιλαμβάνεται στο παράρτημα ΙΙ".

’ρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος